open-index/open-wikipedia-markdown huggingface dataset:
Karl Over-Rein

**Karl Kristian Over-Rein** (født 28. april 1946 i Levanger, død 29. august 2011 i Oslo), var en norsk forfatter. Han har også arbeidet som journalist og sjømann. I 1971 reiste han til England hvor han utdannet seg til spesialsykepleier i psykiatri. Etter tilbakekomsten til Norge i 1980 arbeidet han flere steder innen helsevesenet. Han debuterte som skjønnlitterær forfatter i 1983 med romanen «Den utstøtte». Han har utgitt 11 bøker. Han har skrevet både skjønnlitteratur, krim og flere bøker om slektsforskning.

## Bibliografi
### Skjønnlitteratur
* *Den utstøtte* – Roman (1983)
* *Hevnen går i ring* – Kriminalroman (1987)
* *Mannen med lyddemperen* – Kriminalroman (2001)
* *Blodig trekant* (2004)
* *Skinnet bedrar* – Kriminalroman (2007)

### Faglitteratur
* *På haiketur i New Zealand* (2000)
* *Slekten Over-Rein* (2005)
* *Slekten Sundfær* (2005)
* *Slekten Holm* (2005)
* *Slekten Bosness* (2005)
* *Ole Richter, statsministeren som valgte revolveren* (2011) ISBN 9788292870532

## Eksterne lenker
*   Oppføring i Norsk forfattersentrum
Otto Brekke

**Otto Brekke** (født 19. desember 1925, død 27. februar 2013) var offiser og oberstløytnant i Frelsesarmeen. Han drev den kristelige organisasjonen Stiftelsen Brobyggerne som arbeider blant tuberkuloserammede i Moldova. Som pensjonert offiser bodde han store deler av året bodde i Chișinău. 

Otto Brekke hadde en rekke ledende stillinger i Frelsesarmeen i Norge, Sverige og Tyskland. Han var en ivrig skribent og har forfattet en rekke bøker. Han var far til Frelsesarmeoffiseren Bo Hjalmar Brekke. 

## Bibliografi
* *Hallelujatrompeten*1993 Muntre minner fra et liv i Frelsesarmeen. 
* *Ikke ett håpløst tilfelle, Frelsesarmeens fengselsarbeid i Norge gjennom 75 år: 1920-1995* 1995.
* *Frontliv, offiser med håp og humor* 1998 Selvbiografi
* *Nye muligheter: Møter med mennesker i Moldova* 2001

## Referanser
Palaephatidae

* *[[Apophatus]]*
* *[[Azaleodes]]*
* *[[Metaphatus]]*
* *[[Palaephatus]]*
* *[[Plesiophatus]]*
* *[[Ptyssoptera]]*
* *[[Sesommata]]*

**Palaephatidae** er en artsfattig familie av sommerfugler som lever på den sørlige halvkulen. Denne familien er en sannsynlig søstergruppe til gruppen Ditrysia, som omfatter de aller fleste sommerfugler.

## Utseende
Små, brunlige sommerfugler, ligner overflatisk på viklere (Tortricidae). Hodet er bredt med forholdsvis små fasettøyne. Antennene er middels lange og trådformede. Forvingene er nokså brede, med en krum forkant, ytterkanten litt konkav, bakhjørnene litt tilbaketrukne. Bakvingene er nokså brede med korte hårfrynser, bleke på farge.

## Levevis
De artene der biologien er kjent, har larver som lever på plantefamiliene Proteaceae og Verbenaceae. Larvene spinner sammen blader og lever inne i dette spinnet.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Overfamilien **Palaephatoidea** – bare en familie
********* Familien **Palaephatidae** Davis, 1986
********** Slekten *Apophatus* Davis, 1986
********** Slekten *Azaleodes* Turner, 1923 – fire arter i Australia
********** Slekten *Metaphatus* Davis, 1986
********** Slekten *Palaephatus* Butler, 1883
********** Slekten *Plesiophatus* Davis, 1986
********** Slekten *Ptyssoptera* Turner, 1933
********** Slekten *Sesommata* Davis, 1986

## Eksterne lenker
* 
*Azaleodes fuscipes* fra Australia: https://web.archive.org/web/20120916212307/http://www1.ala.org.au/gallery2/main.php?g2_view=slideshow.Slideshow&g2_itemId=29635
Andesianidae

* *[[Andesiana similis]]*
* *[[Andesiana lamellata]]*
* *[[Andesiana brunnea]]*

**Andesianidae** er en liten, nylig oppdaget familie av sommerfugler. De tre kjente artene av slekten *Andesiana* ble først beskrevet i 1989 i familien tredrepere (Cossidae), som de ligner. Men senere ble det oppdaget at hunnene bare hadde én kjønnsåpning, de kunne dermed ikke høre hjemme i gruppen Ditrysia, som har to kjønnsåpninger hos hunnene. Disse sommerfuglene lever i sørbøk (*[[Nothofagus]]*) skog i Andesfjellenes skråninger i Argentina og Chile. De er middels store, med vingespenn opptil 54&nbsp;mm hos hunnene og 35&nbsp;mm hos hannene, dermed er de de største sommerfuglene som ikke tilhører Ditrysia, bortsett fra familien rotetere (Hepialidae). Hannene har fjærformede antenner, hunnene trådformede. Sugesnabelen er redusert og de tar trolig ikke næring til seg som voksne. Ellers er biologien ukjent. På farge er de gråspraglete.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Familien **Andesianidae** Davis & Gentili, 2003
********* *Andesiana brunnea* Gentili, 1989
********* *Andesiana lamellata* Gentili, 1989
********* *Andesiana similis* Gentili, 1989

## Eksterne lenker
* 
* Bilder av *Andesiana lamellata*: http://www.boldsystems.org/index.php/TaxBrowser_TaxonPage?taxid=93307 
* Andesianidae, a new family of monotrysian moths CSIRO PUBLISHING
Ryllik

**Ryllik** (*Achillea millefolium*) er en 15–50 cm høy flerårig urteplante i kurvplantefamilien. Det er en av våre vanligste planter, og vokser gjerne i grøftekanter, tørre bakker og enger fra lavlandet og helt opp til snaufjellet (kjent opp til 1600 moh). Planta har mange små 3–6 mm brede kurver i en skjerm, fargen er normalt hvit, men kan også gå over i rosa og (mer sjelden) dyprød. Ryllik vokser nesten alltid på eller i nærheten av kulturbeite. Den blomstrer i juni–september.

## Bruk og nytte
Planten har vært kjent som medisinplante både fra Kina (ca. 2000 år f.Kr.), fra antikkens Hellas og fra europeisk middelalder.

Ryllik har mange kjente bruksområder, blant annet ved skjørbuk, som blodstillende middel og som en komponent i salve til sårheling (ved at friske blad knuses, blandes med fett og legges på sår med omslag), og som te som har blitt brukt mot tannverk, hodepine, nyrestein, diare og innvollsorm. Det finnes vitenskapelig dokumentasjon for at ryllik kan ha antibakteriell effekt på enkelte bakterier. Selv om ryllik regnes som trygt for folk flest, er det flere grupper som bør unngå å bruke ryllik eller rådføre seg med lege før de benytter ryllik til behandling. Dette gjelder blant annet de som har allergi eller epilepsi, de som behandles med blodfortynnende eller blodtrykkregulerende medisiner, og de som er gravide eller ammer. Det er rapportert tilfeller av allergiske reaksjoner ved inntak.

Ryllik ble også brukt i ølbrygging før humle ble innført og hadde rykte på seg for å gjøre ølet sterkere, antagelig fordi den etter sigende skal inneholde tujon.

Noen få blomster, og blader kan brukes i salater. Inntak av store doser av ryllikblader kan forårsake hodepine og svimmelhet.

## Etymologi
Ryllik har navnet sitt fra lavtysk *roleke* som henspiller på at bladene ruller seg sammen i tørke. Den er i Norge også kjent under navnene *kanelblomst*, *krydderblomst*, *ølkonge*, *jordhumle*, *teblomst*, *tobakksblomst*. Også navnet *hardhaus* er kjent - det henspiller på stengelen som stivner om høsten og kan motstå harde vinterstormer i utsatte strøk. Det latinske achillea kommer fra den greske mytologiske helt Akilles som ifølge sagnet leget sine soldaters sår med ryllik. Navnet millefolium kommer av *mille* = *tusen* og *folium* = *blad*.

## Galleri

Fil:Achillea millefolium.jpg|Achillea millefolium
Fil:Achillea millefolium - roosa harilik raudrohi Valingu.jpg|Rosa ryllik
Fil:Achillea millefolium ryllik2.jpg|Hvit ryllik
Fil:Achillea_millefolium_NF.jpg|Ryllik i *Bilder ur Nordens Flora*, publisert 1917–1926


## Referanser




## Eksterne lenker
* 
* 
* Markblomster:Ryllik
* NIFAB – Nasjonalt informasjonssenter for alternativ behandling (UiT) 
* Ukens medisinplante (Schrödingers katt)
Eulepidoptera

* Incurvarioidea
* Palaephatoidea
* Andesianoidea
* Tischerioidea
* Ditrysia

**Eulepidoptera** er en monofyletisk gruppe av sommerfugler som omfatter de aller fleste av denne ordenens arter. Eulepidoptera tilsvarer gruppen Heteroneura bortsett fra overfamilien Nepticuloidea, og deles i fem hovedgrupper. de aller fleste artene tilhører den store gruppen Ditrysia, som kjennetegnes ved at hunnene har to kjønnsåpninger, en for paring og en for egglegging. Videre omfatter gruppen Incurvarioidea flere forskjellige familier, mens Palaephatoidea bare omfatter en familie, Palaephatidae. Slekten *[[Andesiana]]* (Andesianoidea) og familien Tischeriidae (Tischerioidea) utgjør overfamilier for seg selv.

## Eksterne lenker
*
Garman & Worse

***Garman & Worse*** er Alexander Kiellands første roman, utgitt i 1880, og er av mange ansett som hans beste. Bokens handling er lagt til Kiellands hjemby Stavanger i 1870-årene (selv om byens navn aldri nevnes, men i et brev til Strindberg som han sendte et eksemplar av boken, omtaler han Stavanger som «en forhyklet, reaktionær Smaaby») og skildrer en del av byens mange særpreg. Midtpunktet i romanen er handelshuset «Garman & Worse» på Sandgaard, som er basert på Kielland-familiens eget handelshus, «Jacob Kielland & Søn». Rollefigurene er i stor grad basert på folk i hans egen familie og omgangskrets; både moren og faren, samt flere av hans forfedre, kan kjennes igjen i flere av karakterene i boken. Kielland utga i 1882 oppfølgerromanen *[[Skipper Worse]]*, som utspiller seg i det samme handelshuset og miljøet én generasjon tidligere, i 1840-årene.

Kielland var egentlig ikke helt fornøyd med boken; rollefigurene skapte sitt eget liv og historien tok sin egen retning. Tittelen skulle opprinnelig være *De misfornøiede*, men som Kielland selv skrev i et brev til Bjørnson: «De Satans mennesker er saa kistefornøiede, at det er til at græde over». At boken ikke var «hva den skulle og burde blitt» begrunnet han overfor sin morbror Jacob Lange med at «jeg er - mellom oss sagt - litt feig. Neste gang skal jeg slå hårdere til.» Det gjorde han med boken *Arbeidsfolk*.

Hovedtemaene i romanen er konflikten gammel/ny vitenskap, skolevesenet, kirken, sosiale problemer og kvinnesak. Boka er dessuten krysset med forhold mellom både den ene og den andre, på tvers av samfunnsklasser, og mye av dette kommer i direkte fokus.

## Referanser


## Eksterne lenker
* ''Garman og Worse'' fra 1890, fra Prosjekt Runeberg
* Utgaven fra 1993 | 1999 | 1999 hos Nasjonalbiblioteket.
Stortingsvalget 1993

**Stortingsvalget 1993** var et valg i Norge høsten 1993. Det var et stortingsvalg hvor det ble valgt 165 representanter til Stortinget for perioden 1993–1997. Valgdagen var mandag 13. september 1993, men i enkelte av landets 439 kommuner ble det også avholdt valg søndag 12. september.

## Politikk
### EU-striden som bakteppe
Striden omkring norsk medlemskap i Den europeiske union spilte en stor rolle for både valgdeltagelsen og utfallet. Nei-partiet Senterpartiet (Sp) gikk frem fra 10,3 % av stemmene til 16,7 %, som er den største oppslutningen i partiets historie. Sp stod sterkest i de minst sentrale kommunene, med en oppslutning tett opptil Det norske Arbeiderparti (Ap). I distriktsfylket Nord-Trøndelag fikk Sp 31,1 %, mens oppslutningen i Oslo var på 4,4 %. For Kristelig Folkeparti (KrF) og Venstre (V) var det små endringer. Nei-partiet Sosialistisk Venstreparti (SV) gikk tilbake 2,2 % til 7,9 %. SV klarte ikke å markere seg like sterkt som Sp i EU-striden, der Sp-leder Anne Enger Lahnstein var den uformelle «Nei-dronningen».

Ja-partiet Høyre gikk tilbake 5,2 % til 17,0 %, og tapte stort i distriktene. I Nord-Trøndelag fikk partiet bare 8,1 %, mens oppslutningen i Oslo var på 27,4 %. Ja-partiet Fremskrittspartiet mistet mer enn halvparten av stemmene, og gikk tilbake 6,7 % til 6,3 %. Regjeringspartiet Ap var det eneste av Ja-partiene som gikk frem. De økte med 2,6 % i oppslutning, og endte på 36,9 %. Rød Valgallianse (RV) ble for første gang representert på Stortinget med et mandat.

### Valgprogram
* 
* 
* 
* 

## Resultat på landsbasis
Venstresiden fikk totalt 81 mandater (Ap 67, SV 13, RV 1), og gikk frem med 1 mandat. Den borgerlige blokken utenom Sp mistet hele 22 mandater, og endte opp med 52 (H 28, Frp 10, Krf 13, V 1). Den store seierherren ble Sp, som gikk frem med 21 mandater til 32. Gro Harlem Brundtlands tredje regjering kunne dermed fortsette som en mindretallsregjering utgått fra Ap, med SV og Sp som støttepartier, og med Gro Harlem Brundtland som statsminister.

 nordmenn hadde stemmerett. Frammøtet var  velgere, som utgjorde 75,8 prosent av den totale velgermassen, en nedgang på 7,4 %.

## Resultater

### Nasjonalt

#Rød Valgallianse stilte i 1989 på felleslisten Fylkeslistene for miljø og solidaritet sammen med Norges Kommunistiske Parti. Endringstallene er sammenliknet med denne listen.
#Fellesliste med Stopp Innvandringen og Fedrelandspartiet i Oslo
#Fellesliste i Nord-Trøndelag
#Framtid for Finnmark «Aune-lista» hadde et mandat, men stilte ikke til gjenvalg.

### Valgkretsene

#### Mandatfordeling og endringer fra 1989

* markerer hvert av de åtte utjevningsmandatene

## Se også
* Liste over stortingsrepresentanter 1993–1997

## Referanser




## Kilder
*
*Personar med røysterett, godkjende røystgjevingar og valdeltaking i prosent. Stortingsvala 1945-2005
*Valde representantar etter parti/valliste og kjønn. Stortingsvala 1945-2005
*Godkjende røyster, etter parti/valliste
*
Friluftsmaleri

**Friluftsmaleri** (fransk:*En plein air*, engelsk: *alfresco* (som på italiensk betyr enten *kjølig luft* eller *i kasjotten*), beskriver metoden å lage et maleri utendørs, i motsetning til studio- (atelier-)maleri hvor bare eventuelle skisser ble gjort på stedet.

Kunstnere har til alle tider arbeidet utendørs når det falt seg slik, men fra midten av 1800-tallet ble det viktig å bruke det naturlige lyset, slik både Barbizon-skolen og impresjonistene mente. Utviklingen av tuber til oppbevaring av farger var et medvirkende moment, siden det sparte kunstnerne for det daglige forberedelsesarbeidet med å blande pigment og bindemiddel (linolje) for hver enkelt farge før arbeidet kunne starte.

Det var også i samme periode det kombinerte fargeskrin og staffeli ble utviklet. Varianter av dette er fortsatt populære blant dagens friluftsmalere.

Det å male utendørs førte til at flere kunstnere ble oppmerksomme på lysforhold og fargepåvirkning fra omgivelsene. Siden mange av de store kunstskolene lå i bystrøk, kan «akademibrunt» skyldes at det innfallende lyset reflektert fra nabolaget og inn vinduene ikke ga mulighet for å se fargetoner slik sollyset ute gjorde. En kunstners drømmeatelier i dag vil derfor være preget av ønsket om at det innfallende lyset kommer fra nord, helst gjennom et takvindu/overlysvindu. 

Enkelte steder ble etterhvert mer populære blant kunstnere på grunn av særegne lysforhold (og brukbare boforhold), som Fleskum, indre Telemark (Henrik Sørensen m. fl.) og Jæren i Norge, Skagen i Danmark, sammen med kyststrøk fra Nordsjøen til Middelhavet. Mange steder etablerte det seg kunstnerkolonier og malerskoler med friluftsmaleri som tema. 

Den nordiske vinteren ble et problem, som Theodor Kittelsen løste ved å få laget et bærbart seildukshus med ovn og store vinduer som han fikk båret rundt i terrenget rundt Lauvlia.

Også i dag dyrker mange kunstnere friluftsmaleriet.

## Referanser
Hindustan Aeronautics Limited

**Hindustan Aeronautics Limited**, forkortet til **HAL**, er en indisk flyprodusent. HAL ble opprinnelig etablert i 1940 under navnet Hindustan Aircraft Limited, men skiftet navn til nåværende etter en fusjon med Aeronautics India Limited i oktober 1964.

HAL har produsert fly både på lisens og egenutviklede. I 1951 fløy treningsflyet HT-2 for første gang, den første flytypen som ble utviklet og produsert i India. Andre egenutviklede produkter inkluderer jagerflyet HF-24 Marut og treningsflyet HPT-32 Deepak.

Lisensproduksjon inkluderer blant annet jagerflyet MiG-21, og angrepsflyene MiG
-27M og Jaguar.
Andre lisenseproduserte fly er det britiske passasjerflyet Avro 748 som i indisk versjon fikk navnet **HAL-748**.

Fabrikken ligger i Bangalore  i den indiske delstaten Karnataka

Frem til Bangalore internasjonale lufthavn ble åpnet i 2008 var fabrikkens flyplass Bangalores offisielle lufthavn.

## Eksterne lenker
* 
*  Hindustan Aeronautical 75 år
Kalsiumhydroksid

**Kalsiumhydroksid** Ca(OH)2, også kjent som *lesket kalk, hydratkalk* eller *kalkhydrat**,* er et tungløselig salt (løselighetsprodukt *K<sub>sp</sub>* = 5.5 x 10-6) som spaltes til kalsiumioner Ca2+ og hydroksidioner (OH-) i vann. Hydroksidionene gjør en vannløsning av kalsiumhydroksid basisk, men på grunn av den lave løseligheten vil den være mindre basisk enn en tilsvarende løsning av natriumhydroksid (NaOH) eller kalsiumoksid (CaO). Kalsiumhydroksid har tradisjonelt sett vært brukt til mørtel og puss (jf. hvitkalking). Ved å lede klorgass ned i kalsiumhydroksid dannes klorkalk som brukes til desinfeksjon.

## Fremstilling
Kalsiumhydroksid dannes ved at kalkstein (CaCO3) varmes opp. Ved tilstrekkelig høy temperatur vil kalkstein omdannes til kalsiumoksid (CaO) og karbondioksid (CO2).

CaCO3 → CaO + CO2

Når kalsiumoksid løses opp i vann («leskes»), får vi dannet kalsiumhydroksid ved at kalsiumoksid-molekylene reagerer med vannmolekyler.

CaO + H2O → Ca(OH)2

## Referanser
Hydroksid

**Hydroksid** er navnet på kompleksionet som er bygget opp av ett hydrogenatom og ett oksygenatom (OH-). Det er et ion med minusladning fordi det har et elektron "for mye". Hydroksidionet er en sterk base, og gjeldende definisjon på en basisk vannløsning er en løsning som inneholder et overskudd av hydroksidioner i forhold til oksoniumioner. Når OH- går sammen med et positivt ladd hydrogenion vil det bli nøytralisert og bli til vann (pH-verdi = 7):
OH- + H+ → H2O

Tidligere ble ionet kalt **hydroksyl**, men navnet bør unngås i denne sammenheng for å unngå sammenblanding med *[[hydroksyl]]gruppa* som er typisk for alkoholer. 

**Hydroksid** brukes også som en fellesbetegnelse på ioneforbindelser (salter) som inneholder hydroksidionet, som f.eks. natriumhydroksid (NaOH), bariumhydroksid (Ba(OH)2) og aluminiumhydroksid (Al(OH)3).
Colbjørn Torstensen Arneberg

**Colbjørn Torstensen Arneberg** (født i Solør 24. august 1628, død i Sørum 20. oktober 1720) var en norsk prest med hele sitt virke i Sørum.

## Liv og virke
### Bakgrunn
Colbjørn Torstensen Arneberg var sønn av lensmann i Hof og storbonde på Arneberg i Solør Torsten Colbjørnsen Berger (ca. 1590-ca. 1672) og  Birgitte Arnesdatter Gile (født ca. 1600).  

### Kirkelig virke
Arneberg ble i 1659 kapellan i Sørum, og fra 1662 var han sogneprest og lærer samme sted. Han tilbragte hele sitt liv som prest, i alt 62 år, i Sørum. Han etablerte seg også som en stor jordeier i distriktet, med blant annet Sørum gård, der han hadde sin prestebolig. Mye av inventaret i Sørum kirke er gaver fra Colbjørn Torstensen Arnebergs barn.

### Ekteskap og etterkommere
Han ble omkring 1662 gift med Johanna (Anna) Jacobsdatter Bie Kraft, en prestedatter fra Sørum. Med henne fikk han datteren Anna Colbjørnsdatter, senere prestefrue og nasjonalheltinne.

Arneberg ble gift annen gang ca. 1674 med Cathrine Stub, datter av krigerpresten Kjeld Stub. I dette ekteskapet var Hans og Peder Colbjørnsen blant barna. De var kjent for sin deltagelse i  forsvaret av Fredrikshald (Halden) mot Karl XIIs angrep.

Colbjørn Torstensen Arneberg hadde fire barn i første ekteskap, og syv i det andre (noen kilder oppgir i alt 18 barn). Han er stamfar til slekten Colbjørnsen.

#### Barn
Anna Colbjørnsdatter, Hans Colbjørnsen, Peder Colbjørnsen, Liv Colbjørnsdatter,  Kjeld Colbjørnsen

#### Oldebarn
Christian Colbjørnsen, Carsten Tank

## Gravskrift
Colbjørn Torstensen Arneberg er begravet ved Sørum kirke, og på hans grav finnes dette gravskriftet:

Under denne iern Plade 
hviler de iordische  levninger 
af den 
welærværdige og wellærde 
nu salige mand 
Her Colbjøren Tostensen 
Fordum Sognepræst til Sørum præstegiæld 
Udi Nedre Rommeriges provstiie 
Hvis liv 
Begyndte af en god og ærlig herkomst 
Den 24 augusti aar 1628 
Endtes efter en Christelig Fræmdragelse 
Den 20 october aar 1720 
Efterat han havde oplevet 
I en opbyggelig præste stand 62 aar 
I en fornøielig ægtestand 59 aar 
Med de ærdyderige hustruer 
Den første Johanna Jacobsdatter Kraft i 12 aar 
Og efter de aars enchemands sæde 
Catharina Kieldsdatter Stub i 47 aar 
Sine graae haar 
Førde han til graven i sin høie alders 93 aar 
Sine børn og børnebørn 
Saa han med glæde i et velsignet tal av 67 
Med hvilche og alle Guds børn 
Han haaber at samles 
I de troendes glædelige 
Opstandelse

## Kilder
* Hans Marius Trøseid – Hof bygdebok, bd. 3, Åsnes kommune 1995
* Blaker og Sørum historielag – Sørum-speilet
* Dansk biografisk leksikon – https://runeberg.org/dbl/4/0025.html
* CapLex – http://www.caplex.no/
* Gravskrift, Sørum kirkegård
Baidoo-saken

**Baidoo-saken** handler om arrestasjonen av **Sophia Baidoo** (født 1978) i Trondheim 12. oktober 1999, på egen arbeidsplass (en bank). Det skjedde etter at en bankansatt forlot banken og satte på alarmen mens hun vasket der, noe som førte til at vektere og politi kom til stedet. Politimann skal ha kommet med sjikanøse utsagn om henne og slengt henne i bakken da hun nektet å bli sittende på en stol, men ville fortsette sin vaskejobb. Baidoo anmeldte politimannen for sjikane og politivold og vedkommende politimann fikk et forelegg på 3000 kroner, som han nektet å vedta. I rettssaken som fulgte, ble han frikjent. Politimannen hadde ifølge retten kommet med et kraftuttrykk da han ble bitt. Uttrykket, som var «svarte faen», var ifølge dommen ikke rettet mot Baidoo.

Samme politimann var involvert i hendelsen som førte til Eugene Ejike Obioras død i 2006. Det førte til at flere medier koblet de to sakene. Baidoo-saken ble trukket frem da Obiora-saken ble henlagt av Riksadvokaten i 2007.

Baidoo innvandret fra Ghana til Sverige som 13-åring, og kom senere til Norge for å jobbe.

## Referanser



## Eksterne lenker
* Omtale av Baidoo-saken i Dagbladet
* Frifinnelse. Omtale hos NRK Trøndelag med bilde av Sophia Baidoo
* PFU-sak om Dagbladets artikkel
Kondensatormikrofon

En **kondensatormikrofon** er en mikrofon som er konstruert slik at membranen i mikrofonen er den ene platen i en kondensator.

Kondensatormikrofoner er svært følsomme, og er konstruert for å fange et større lydbilde, ofte flere lydkilder, i et rom. Eksempler kan være et kor, en gruppe strykere, eller kanskje man ønsker å fange publikums respons. Mikrofonen benyttes også for å fange rommets resonans ved bruk av for eksempel en akustisk gitar, i stedet for å fange bare lyden direkte fra gitaren slik en pickup gjør.

I tillegg er kondensatormikrofoner ofte benyttet til studioopptak i et lydisolert rom, for å få et mest mulig naturlig opptak av en stemme. Mikrofonen er da så sensitiv at man benytter et «pust- og konsonantfilter» som demper kraftige P-er og B-er og så videre. Dette kalles et *pop-filter*.

## Konstruksjon
En kondensator består av to ledende plater som ligger nær, men elektrisk isolert fra hverandre. Dersom man setter likespenning på kondensatoren, vil den ene plata bli positivt, den andre negativt ladet i forhold til hverandre. Ladningens størrelse er avhengig av platenes avstand og flate. Dielektrikumet er luft.

Når den ene plata i kondenssatormikrofonen vibrerer, forandres avstanden mellom platene, og derved kapasitansen. Ladningen Q i denne kondensatoren, som beskriver dens energi, er konstant. Slik blir dU = Q/dC hvor dU er spenningsendringen og dC kapasitetsendringen og Q er ladningen U*C. Følsomheten stiger derfor med tilført likespenning Udc.

Fordi membranen ikke har noen tung spole å dra på, er membranen lett i vekt. Siden geometrien er så enkel er frekvensresponsen svært flat og membranvekten letter responsen mot høye frekvenser. Kondensatormikrofoner trenger en polariserende likespenning for funksjonen, og drives enten av fantommating fra miksebordet, et innebygget batteri, eller en egen strømforsyning.

## Elektretmikrofon
I denne mikrofontypen er det festet en elektretfolie på den ene kondensatorplata. En slik folie har fått en fast ladning, derfor trenger en elektretmikrofon ingen spenningskilde for å virke som en kondensatormikrofon. Den nødvendige indre forsterkeren (ofte en emitterfølger) trenger imidlertid minst et par volt for funksjon. Uten denne vil signalet desimeres i tilkoplingsledningenes kapasitanser.

## Referanser


## Eksterne lenker
* Microphones Explained *recordandmixmaster.com*
SMS «Schleswig-Holstein»

**SMS «Schleswig-Holstein»** var et tysk slagskip. Det deltok både i første og andre verdenskrig. «Schleswig-Holstein» krediteres ofte for å ha avfyrt andre verdenskrigs første skudd utenfor Danzig i 1939 som innledet slaget om Westerplatte, det første slaget i Europa under andre verdenskrig.

«Schleswig-Holstein» ble bygget i 1905-1906, og ble satt i tjeneste sommeren 1908. Skipet var med en gang utdatert, da det britiske HMS «Dreadnought» gjorde alle tidligere skip umoderne. «Schleswig-Holstein» og de andre skipene i Deutschland-klassen ble derfor de siste skipene i Den tyske keiserlige flåte som ikke var basert på prinsippene fra «Dreadnought».

Under første verdenskrig deltok «Schleswig-Holstein» i Jyllandsslaget i 1916, der det ble truffet. Etter krigen kunne Tyskland kun beholde seks utdaterte slagskip, og «Schleswig-Holstein» ble ett av dem. I perioden 1926 til 1935 var «Schleswig-Holstein» den tyske flåtens flaggskip.

Om morgenen den 1. september 1939 startet «Schleswig-Holstein» bombarderingen av den polske enklaven Westerplatte innenfor Fristaden Danzig. Etter at dette slaget var ferdig deltok «Schleswig-Holstein» også i andre operasjoner i Østersjøen.

19. desember 1944 ble «Schleswig-Holstein» truffet av britiske bomber ved Gdynia, og gikk ned på 12 meters dyp. Dette ble slutten på «Schleswig-Holstein»s krigsdeltagelse, men etter krigen ble skipet hevet av Sovjetunionen. Sovjeterne brukte så skipet som treningsmål frem til sekstitallet.
Nick Oshiro

**Nicholas** «**Nick**» **Oshiro** (født 1978) er en amerikansk musiker som er trommeslager i det industrielle metal-bandet Static-X.

Han er tidligere medlem av det sørafrikanske rockebandet Seether, som han forlot i 2003. Nick tok over for Ken Jay i Static-X, etter utgivelsen av *[[Shadow Zone]]*.

## Eksterne lenker
* 
* 
*
.hr

**.hr** er Kroatias nasjonale toppnivådomene (ccTLD) for Internett. Det administreres av CARNet – Croatian Academic and Research Network.

Registranter klassifiseres i henhold til CARNet's policy i et antall forskjellige grupper med forskjellige regler vedrørende domeneregistrering.  Et krav om forbindelse til Kroatia, som at man må være innbygger, permanent bosatt, eller registrert selskap er vanlig for alle kategoriene. Noen kategorier registranter tillates å registrere direkte på andre nivå, men dette er i hovedsak begrenset til én registrering for hver juridisk person (men det er enkelte spesielle kategorier hvor flere registreringer er tillatt, hovedsakelig prosjekter som anses å være i allmennhetens interesse).  Det finnes også tredjenivå registreringer, inkludert for enkeltpersoner i noen få spesialiserte domener som **.iz.hr** dvs. (**.fra.hr**), og et ubegrenset antall registreringer for selskaper i **.com.hr**, men disse er upopulære sammenlignet med andrenivå domenene som registreres direkte under **.hr**.

## Se også
* Domenenavn
* Landskoder (internett)
* Toppnivådomene

## Eksterne lenker
* 
* IANA .hr whois informasjon 
* Regelverk for organiseringen av .hr-domenet
Singapore Aerospace A-4SU Super Skyhawk

**Singapore Aerospace A-4SU Super Skyhawk** er en oppgradert variant av det amerikanske angrepsflyet McDonnell Douglas A-4 Skyhawk utført i Singapore av Singapore Technologies Aerospace.

I alt 52 A-4S Skyhawk ble oppgradert til A-4SU Super Skyhawk standard. Flyene ble utstyrt med den langt kraftigere General Electric F404-GE-100D turbofanmotoren, noe som nødvendiggjorde forsterkninger av skroget og modifisering av luftinntakene. Den nye motoren økte topphastigheten med 15%, klatrehastigheten med 35% og akselerasjonen med 40%. En omfattende oppgradering av avionikken ble også gjennomført, inkludert en moderne førerkabin utstyrt med blant annet MFD.
Billy Dunlop

**William «Billy» Dunlop** (født 14. juli 1871 i Kilmarnock i East Ayrshire i Skottland, død 28. november 1941) var en fotballspiller. Mest kjent er han fra sin tid i Liverpool FC. Hans posisjon på banen var venstreback.

Dunlop spilte for *Sandyford*, *Hurlford*, *Annbank*, *Kilmarnock* og *Abercorn* før han ble hentet til Liverpool av managerne John McKenna og W. E. Barclay, for £35 i januar 1895. Han fikk sin debut 25. mars, i hjemmekampen i 1. divisjon på Anfield mot Sunderland, i en kamp Liverpool tapte 2-3. Denne sesongen rykket klubben ned til 2. divisjon.

I sesongen 1895/1896 rykket laget rett opp igjen til 1. divisjon. I begynnelsen var opptredene for de røde ganske sporadisk, men i den neste 10-årsperioden skulle han få en mengde kamper for klubben. I sesongen 1899/1900 spilte han samtlige 38 kamper Liverpool var involvert i. Det var det kun Tom Robertson som også gjorde. Liverpool vant 1. divisjon for første gang i denne sesongen.

Dunlop scoret kun 2 mål for klubben. Det første kom 19. september 1903 i hjemmekampen mot Stoke. Kampen endte 1-1.

I sesongen 1905/1906 vant klubben sitt andre ligamesterskap, fremdeles med Dunlop på laget. Han fikk også sin eneste opptreden for  i en kamp i det Britiske Mesterskapet, mot  på Hampden Park i Glasgow 7. april 1906. Skottland vant forøvrig kampen 2-1.

Dunlop forlot Liverpool i 1909. Han døde i 1945, 74 år gammel.

## Statistikk
### Kamper
* **1895-1909:** **Liverpool: Ligakamper:** 325 kamper – 2 mål.
* **1895-1909:** **Liverpool: Totalt kamper:** 363 kamper – 2 mål.

### Medaljer
* **1895/1896:** 2. Divisjon. – Vinner.
* **1900/1901:** 1. Divisjon. – Vinner.
* **1905/1906:** 1. Divisjon. – Vinner.

## Se også
* Statistikk om Liverpool FC

## Eksterne lenker
* Profil på LFChistory.net
Moldovsk leu

**Leu** (ISO 4217 code MDL) er offisiell valuta i Moldova. Som rumenske leu er moldovske leu (fl. *lei*) delbare i 100 *bani* (entall: *ban*). Navnet «leu» stammer fra det rumenske ordet for «løve».

## Historie
Fra 1918 til 1940 og fra 1941 til 1944, da dagens Moldova var en del av Romania, var den rumenske leu også i bruk i Moldova. 29. november 1993 ble landet uavhengig av Sovjetunionen, og Moldova ble egen republikk. Ved uavhengigheten ble moldovske leu innført som erstatning for den midlertidige myntenheten cupon, som var gyldig i perioden 1992 - 1993. Vekslingsraten ved overgangen var 1 leu = 1000 cupon. Navngivingen på den nye valutaen var noe kontroversiell, fordi leu også er navnet på den rumenske myntenheten. Blant annet ble dette av separatistiske krefter i utbryterrepublikken Transnistria oppfattet som et steg på veien til en mulig gjenforening med Romania.

Utbryterrepublikken Transnistria har utstedt en egen valuta, transnistrisk rubel.

## Mynter
Myntrekken består av 1, 5, 10 og 25 bani i aluminium og 50 bani i aluminium og bronse. 50 bani, 1 og 5 leu mynter i forniklet stål ble utstedt i 1993, men har siden blitt tatt ut av sirkulasjon.

## Sedler
Det har vært to serier med moldovske leu-sedler. Den første serien besto av sedler med pålydende 1, 5 og 10 leu som ble utstedt i forbindelse med innføringen av leu. Alle slike sedler er datert 1992. Disse er nå tatt ut av sirkulasjon og erstattet med dagens seddelrekke.

## Referanser
Académie Julian

**Académie Julian** var en privat kunstskole i Paris

Skolen ble startet i 1868 i Passage des Panoramas av Rodolphe Julian. Grunnen var delvis det store antall unge som ikke kom inn på den offisielle École des Beaux-Arts, og delvis at kvinner ikke hadde adgang, siden man hadde nakne mennesker som undervisningsmateriell. Denne begrensningen hadde ikke akademiet, og i likhet med konkurrenten Académie Colarossi, ble det populært å gå der både for franskmenn og utlendinger av begge kjønn. Man tok mot både profesjonelle kunstnere og begavede amatører. Nivået viste seg ved at studentene fikk lov å delta i konkurransen om *[[Prix de Rome]]* som var myntet på lovende unge kunstnere.

Med tiden ble behovet for mere plass akutt, og en tok i bruk flere lokaler andre steder i byen.

Académie Julian ble slått sammen med École Supérieure d'Arts Graphiques-Penninghen i 1968.

## Norske studenter

* Menga Schjelderup-Ebbe
* Aagot Vangen
* Gunnar Utsond
* Wilhelm Rasmussen
* Valentin Kielland
* Halfdan Hertzberg
* Augusta Harmens
* Hildur Nilsen


## Andre kjente studenter

## Referanser
Den ville jeger

**Den ville jeger** er et vandresagn, velkjent i Tyskland og Danmark, men er også dokumentert i noen få norske varianter fra Nordmarka og Ringerike. I vandresagnkatalogen er det klassifisert som «ML 5060 The Fairy Hunter ». I kortform er innholdet slik:

*Noen tømmerhoggere, som ligger ved bålet i skogen om natta, får se ei barbent jente med utslått hår springe for livet like forbi dem. Etter kommer to store svarte hunder halsende i sporet hennes. Etter en stund hører de et skudd og så blir det stilt. Senere får de se en stor, svær kar med kullsvart skjegg i lysskjæret fra bålet. Han har de to bikkjene i kobbel og en svær muskedunder på aksla. På ryggen hans henger jenta som en annen skutt hare med beina sammenbundet og tredd inn på børsepipa.*

I de tyske og danske variantene av sagnet går det klarere fram at både jegeren og byttet er overnaturlige skapninger. Mannen kan være en gjenganger etter en ugudelig jeger som ikke engang lot viltet i fred på den hellige juledag, mens kvinnen gjerne blir omtalt som alvepike eller trollkjerring. I mange av de danske variantene er hun en gammel kone med bryster så lange at hun kaster dem i kors over skuldrene for at de ikke skal hindre henne i å løpe.  
Denne sagntypen tilhører en europeisk sagnsyklus med uklare grenser og som også omfatter våre norske sagn om oskoreia.
## Se også
*Oskorei
.mk

**.mk** er Nord-Makedonias nasjonale toppnivådomene (ccTLD) for Internett. Det administreres av  MARNet (Macedonian Academic Research Network). 

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .mk whois informasjon 
* Macedonian Academic Research Network
Gaspésie-Îles-de-la-Madeleine

**Gaspésie–Îles-de-la-Madeleine** er navnet på den østligste administrative regionen, eller fylket, i provinsen Québec i Canada. Regionen er satt sammen av Gaspé-halvøya og øygruppa Îles de la Madeleine. Regionen består av 53 kommuner, samlet i fem såkalte MRC, eller regionale kommuner. 

## Geografi
Gaspésie-Îles-de-la-Madeleine ble opprettet 22. desember 1987, og består av to ulike geografiske enheter. Gaspéhalvøya, som på fransk ofte også kalles Gaspésie, og øygruppa Îles de la Madeleine (Engelsk: Magdalen Islands). Gaspésie utgjør 20 223 km², noe mindre enn Nord-Trøndelag, mens Madeleine-øyene utgjør 202 km², litt under halvparten av Oslos areal. Det meste av halvøya utgjøres av kupert ås- og fjellandskap, og 80% er skogkledd, for det meste med barskog. Langs kysten og i elvedalene drives det en del jordbruk, og befolkningen bor nesten i sin helhet i små lokalsamfunn langs kysten. Noen steder finnes det også gruvedrift. Næringsveiene er preget av fiske, skogbruk og reiseliv. 

Den etniske og språklige sammensetningen er dominert av franskspråklige. I Gaspésie regner de fleste seg som *québecois*, men noen regner seg også som tilhørende den franskspråklige etniske gruppa *acadiens*, akadierne. Mindre grupper av engelskspråklige holder til i lokalsamfunn på sørkysten av Gaspé-halvøya og på Madeleine-øyene. På Gaspé-halvøya holder også micmacfolket til, den opprinnelige urbefolkninga, i to reservater og et lokalsamfunn. På grunn av svakt næringsgrunnlag går befolkningen gradvis tilbake, noen som skyldes sterk avhengighet av primærnæringene og store sesongvariasjoner i behovet for arbeidskraft.

## Befolkning
*Folketall: 96 924 (2001)
*Areal: 20 272 km²
*Befolkningstetthet: 4,8 hab./km²
*Fødselshyppighet: 6,6 ‰ (2004)
*Dødelighet i befolkninga: 8,8 ‰ (2003)
*Kilde: [http://www.stat.gouv.qc.ca Institut de la statistique du Québec] *

Språk i hjemmet
*Fransk, 89,7 %
*Engelsk, 9,2 % 
*Fransk og engelsk, 0,7 %
*Andre, 0,4 %

## Eksterne lenker

* Kart 
* Portal for Gaspésie-Îles-de-la-Madeleine
* Turistregion|Gaspésie 
* Turistregion|Îles-de-la-Madeleine
.lv

**.lv** er Latvias nasjonale toppnivådomene (ccTLD) for internett, og ble tatt i bruk i 1993. 

Domenet er mest brukt i Latvia, men er også tilgjengelig for ikke-latviere, selv om konfliktpolicyen sier at innenlandske brukere som hovedregel prioriteres. Det later heller ikke til å være særlig mye bruk av dette domenet utenom Latvia. Blant unntakene finnes noen nettsteder som tydeligvis bruker domenet som om «lv» betyr Las Vegas (på samme måte som *[[.la]]* brukes for Los Angeles), eller «love», så som i *my.lv*, *we.lv*, eller *true.lv*, men denne typen bruk er ikke utbredt.

## Registrering
Registrering er tillatt direkte på andre nivå, og dette er den registreringsformen det for tiden oppmuntres  til av registreringsenheten. Imidlertid så aksepteres også registreringer på tredje nivå, under et antall andrenivå-subdomener:
* **.com.lv** – Kommersielle selskaper, organisasjoner etc etc.
* **.edu.lv** – Utdanningsinstitusjoner.
* **.gov.lv** – Statlige nettsider.
* **.org.lv** – Div. former av organisasjoner.
* **.mil.lv** – Latvias forsvar.
* **.id.lv** – Individuelle.
* **.net.lv** – Nettverkstjenestetilbydere.
* **.asn.lv** – Foreninger, organisasjoner.
* **.conf.lv** – Konferanser og besøk med behov for kortvarig internettilkobling.

Internasjonaliserte domenenavn kan også registreres (se detaljer).

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .lv whois informasjon
Paul Potts

**Paul Potts** (født 1970) er en operasanger fra Port Talbot nær Swansea i Wales.

Den 9. juni 2007 var Paul Potts med i Simon Cowells talentprogram *[[Britain's Got Talent]]* på den britiske fjernsynskanalen ITV1 som ble spilt inn i Cardiffs Millennium Center. Han sang Giacomo Puccinis «Nessun dorma» og gikk videre til finalen og vant talentkokurransen med flest telefonstemmer 17. juni 2007.

Selv om Paul Potts i programmet blir framstilt som en amatørsanger, har han tatt sangtimer hos Gilbert and Sullivan i Bristol, opptrådt med Royal Philharmonic Orchestra og fått undervisning i Italia. I Bath-operaen har han sunget Don Basilio (Figaros bryllup), Don Ottavio (Don Giovanni) og tittelrollen i Verdis Don Carlos. Han sang opera foran publikum for første gang på en karaokebar i 1999.

Opptaket fra ITV1 der Paul Potts synger Puccini er blitt en stor hit på video-nettstedet YouTube.

## Diskografi
### Album
* 2007 *[[One Chance (album)|One Chance]]* 
** #1 (Storbritannia, Irland, Sør-Korea, Norge, Danmark, Sverige, Hongkong,  New Zealand, Australia, Canada,  Colombia, Mexico, Tyskland)

### Singler
* 2007 "Nessun dorma" 
** #100 (UK), #2 (Taiwan)

## Referanser


## Eksterne lenker
* 
* 
*
Fylkesvei 2704

**Fylkesvei 2704 ** går mellom Heggtoppen i Lier og Bragernes i Drammen kommune.

Frem til 2019 hadde veien betegnelsen fylkesvei 23 (Buskerud).

## Kommuner og knutepunkter

## Referanser




## Eksterne lenker
* Vegvesenets vegkart 
*
Knut Ingar Hansen

**Knut Ingar Hansen** (født 19. juli 1929 i Kongsvinger, død 9. september 2006 i Asker) var en norsk forfatter og lærer som blant annet var rektor ved Mellom-Nes skole i Asker. Hansen skrev hovedsakelig skolebøker, med hovedvekt på historie og O-fag. Hansen tegnet selv en del av illustrasjonene i bøkene.

## Utgivelser
* 1966 Jegerfolk og jorddyrkere. Historie 4. Skoleår
* 1995 Da krigen kom til Norge 1995
* 1996 Med kong Sigurd til Jorsal 
* 1997 Pilegrimsgang til Nidaros 1997
* 1998 Fra omgangskole til åpen skole
* 1999 Christian IV cop.
* 1999 Askerskolen 
* 2000 Margrete 1.
* Rundt jernbanestasjonen
* 2001 Bli med i gata 
* 2005  Kongsvingers historie
* O-fag 1991-
* O-fag 1983-1991
* O-fag 1974-1990
* O-fag 3. skoleår 1990-
* O-fag 2. skoleår 1989-1990
* O-fag 1 1989- .
* O-fag 2B 1989- .
* O-fag 1989-
* O-fag 1989-
* O-fag 1989-
* O-fag 4. skoleår 1981-1988
* O-fag 6. skoleår 1986-1988
* O-fag 1987
* O-fag 1985
* O-fag c1984- . 

## Referanser


## Eksterne lenker
* Mellom-Nes skole gjennom 25 år, av Knut Ingar Hansen
Gjermundnes gård

**Gjermundnes gård** på Gjermundnes i Vestnes kommune i Møre og Romsdal er en tidligere storgård med historie tilbake til middelalderen. Gården ble delt, hvorav halvparten ble landbruksskole. Den gamle driftsbygningen på landbruksskolen er i dag Landbruksmuseet i Romsdal.

Ifølge historiker Bjørn Austigårdble gården først nevnt i skattemanntallet 1520–21, eid av erkebispen i Trondheim.  I 1550 var eieren Reins kloster ved Trondheimsfjorden, før gården ble del av Giskegodset litt før år 1600.  
## Referanser


## Litteratur
* Bryhni, I.: *Norsk geologi sett fra Gjermundnes*. Gjermundnesboka, utgitt av Landbruksmuseet på Gjermundnes, p. 15-31. 1989.
Huldrehatten

**Huldrehatten** er et vandresagn som er kjent både i Norden og i Irland, men er bare kjent i noen få varianter i norsk tradisjon. I Reidar Th. Christiansens vandresagnkatalog har sagnet nr. ML 6050. 
I kortform er innholdet slik:

*En mann legger seg til å sove på en tussehaug, men blir vekket av bråk og ståk inne i haugen. Han synes tydelig at det roper “Hvor er hatten min?” og han gjentar dette ropet selv. Da hører han en stemme fra inne i haugen som svarer “Du får ta bestefars hatt da”, og en stor hatt med vid brem blir kastet ut til ham. Han går opp til en gård i nærheten der de feirer bryllup og nå forstår han at det er en usynlighetshatt han har fått. Bryllupsgjestene kan ikke se ham, men han kan se at det sitter underjordiske mellom alle gjestene, og de tar grovt for seg av bryllupskosten. Mannen tar hatten av seg og setter den på vertens hode. Da han får se hva som foregår, korser han seg eller utbryter “Men i Guds navn…”, og dermed styrter alle de usynlige tussefolkene på dør.*

P. Chr. Asbjørnsen forteller sagnet om Huldrehatten i En Aften ved Andelven i Norske huldreeventyr og folkesagn.
Nordberg gård (Oslo)

**Nordberg gård** ligger i Nordbergveien 42 på Nordberg i Bydel Nordre Aker i Oslo. Nordberg gård ble registrert som kirkegods i 1347. Gården het opprinnelig Lille Sogn, men fikk sitt nye navn ved kongelig resolusjon i 1810. Den hadde da vært på bondehender siden 1783 og fortsatte med det opp mot vår tid. 

Gårdstunet regnes i dag som et av de best bevarte tun i det som før var Aker. Kjernen i hovedbygningen er fra andre halvpart av 1700-tallet og er bygget i empire-stil. Gården har også en drengestue med innebygd svalgang. Antakeligvis var dette det opprinnelige våningshuset, reist tidlig på 1700-tallet. 

Nordberg gård hadde fire husmannsplasser: Grinda, Holstein, Hamborg og Nilserud. Husmannsplassen Hamborg eksister fremdeles og ligger i Langmyrveien 16 og huser i dag Hamborgplassen barnehage. 

Landeiendommene til Nordberg gård ble i årene opp mot 1920 kjøpt opp av A/S Akersbanene og Aker kommune. Dette skjedde i forbindelse byggingen av Sognsvannsbanen og planleggingen av det som senere skulle bli Sogn haveby.

## Eksterne lenker
* Kart over Nordberg gård fra 1928
*
Tor Dybo

**Tor Dybo** (født 1957) er professor i musikkvitenskap ved Universitetet i Agder (UiA), Institutt for rytmisk musikk med særlig ansvar for etnomusikologi, jazz- og populærmusikkforskning. Som del av sine arbeidsoppgaver ved UiA leder han Ph.d.-programmet ved Fakultet for kunstfag og Ph.d.-spesialiseringen i utøvende rytmisk musikk. Dybo er også leder av forskningsenheten *Popular Music Research Unit at UiA*.

Tidligere har Dybo vært henholdsvis førsteamanuensis (1995–2003) og professor (2003–2004) i musikkvitenskap ved Nord universitet (daværende Høgskolen i Nesna) innenfor etnomusikologi, jazz- og populærmusikkforskning. I tillegg var han i perioden 2005–2009 professor II i musikkvitenskap ved samme institusjon.  

I perioden 1990–1994 var han forskningsrådstipendiat ved Institutt for musikk, NTNU, på KULT-prosjektet Den norske jazzsyntesen (KULT står for «Kultur og tradisjonsformidlende forskning»). Dybo disputerte i 1995 for dr.art.-graden i musikkvitenskap ved Universitetet i Trondheim (nåværende NTNU) på avhandlingen *Jan Garbareks musikk i en kulturell endringsprosess*. Avhandlingen ble i 1996 omarbeidet til bok, utgitt på Pax forlag med tittelen *Jan Garbarek – Det åpne roms estetikk*.

I tillegg har Dybo publisert en rekke vitenskapelige arbeider nasjonalt og internasjonalt om jazzanalytiske, populærmusikalske og etnomusikologiske emner. I henholdsvis 2012 og 2013 utga Dybo følgende bøker på Akademika forlag: *Musikk, politikk og globalisering* (Tor Dybo og Kjell Oversand red.) og *Representasjonsformer i jazz- og populærmusikkanalyse*.

## Referanser
Hotter Than Hell

***Hotter Than Hell*** er det amerikanske hardrockbandet Kiss' andre studioalbum. Albumet ble utgitt den 22. oktober 1974 på Casablanca Records og innspilt i The Village Recorder Studios, Los Angeles august 1974. 

## Sporliste
#«Got to Choose» (Paul Stanley) – 3:52 
#* Vokal: Paul Stanley
#«Parasite» (Ace Frehley) – 3:01 
#* Vokal: Gene Simmons
#«Goin' Blind» (Simmons, Stephen Coronel) – 3:34 
#* Vokal: Gene Simmons
#«Hotter Than Hell» (Stanley) – 3:30 
#* Vokal: Paul Stanley
#«Let Me Go, Rock 'N Roll» (Stanley, Simmons) – 2:16 
#* Vokal: Gene Simmons
#«All the Way» (Simmons) – 3:17 
#* Vokal: Gene Simmons
#«Watchin' You» (Simmons) – 3:45 (vokal: Gene Simmons)
#«Mainline» (Stanley) – 3:50 
#* Vokal: Peter Criss
#«Comin' Home» (Stanley, Frehley) – 2:37 
#* Vokal: Paul Stanley
#«Strange Ways» (Frehley) – 3:17 
#* Vokal: Peter Criss)

## Eksterne lenker
*
Motörhead (album)

***Motörhead*** er det første studioalbumet til heavy metal-bandet Motörhead. Albumet ble spilt inn i 1977 og utgitt 24. september samme år.

## Sporliste
# «Motorhead» (Ian Kilmister) (3:10)
# «Vibrator» (Larry Wallis, Des Brown) (3:36)
# «Lost Johnny» (Ian Kilmister, Michael Farren) (4:13)
# «Iron Horse/Born to Lose» (Phil Taylor, Mick Brown, Guy Lawrence) (5:19)
# «White Line Fever» (Ian Kilmister, Eddie Clarke, Phil Taylor) (2:37)
# «Keep Us on the Road» (Ian Kilmister, Eddie Clarke, Phil Taylor, Michael Farren) (5:55)
# «The Watcher» (Ian Kilmister) (4:27)
# «The Train Kept A-Rollin’» (Myron Bradshaw, Howard Kay, Lois Mann) (3:16)

### Bonusspor

;Roadrunner Records (1990)
# «City Kids» (Larry Wallis, Duncan Sanderson) (3:24)
# «Beer Drinkers and Hell Raisers» (Billy Gibbons, Dusty Hill, Frank Beard) (3:25)
# «On Parole» (Larry Wallis) (5:57)
# «Instro» (Ian Kilmister, Eddie Clarke, Phil Taylor) (2:27)
# «I'm Your Witch Doctor» (John Mayall) (2:57)

;Deadline (2005)
# «City Kids» (Larry Wallis, Duncan Sanderson) (3:24)
# «Beer Drinkers and Hell Raisers» (Billy Gibbons, Dusty Hill, Frank Beard) (3:25)
# «On Parole» (Larry Wallis) (5:57)
# «Instro» (Ian Kilmister, Eddie Clarke, Phil Taylor) (2:27)
# «I'm Your Witch Doctor» (John Mayall) (2:57)
# «Leaving Here» (Live)» (Brian Holland, Lamont Dozier, Eddie Holland) (3:12)

## Personell
*Ian «Lemmy» Kilmister – Vokal, bass
*«Fast» Eddie Clarke – Gitar
*Phil «Philthy animal» Taylor – Trommer

## Eksterne lenker
*
Fylkesvei 2894

**Fylkesvei 2894 ** går mellom Krøderen i Krødsherad og Sundbakken i Sigdal.

Strekningen begynner ved Krøderen stasjon og følger Krøderens sørende ved Glesne vestover, videre opp langs Fyranelva og ned Tukudalen i Sigdal til Sundbakken ved Simoa.

Frem til 2019 hadde veien betegnelsen fylkesvei 191 (Buskerud).

## Kommuner og knutepunkter

## Referanser




## Eksterne lenker
* Vegvesenets vegkart 
*
.mh

**.mh** er Marshalløyenes nasjonale toppnivådomene (ccTLD) for Internett.

Registreringsenhetens nettsted har ikke blitt oppdatert siden 18. april 1997, og måten å registrere domener som er oppført på det nettstedet innebærer nedlasting av en InterNIC skjemamal, som for øyeblikket er en død lenke.  Et Googlesøk viser ingen aktive nettsteder i et .mh domene ut over registreringsenhetens nettsted på èn side.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .mh whois informasjon 
* Registreringsnettsted for .mh domenet (inaktivt)
Very Important Person

**Very Important Person**, forkortet **VIP** brukes om personer med spesielle privilegier på grunn av vedkommendes status. Eksempler er kjendiser, monarker, politikere, offiserer av høy rang og rike personer. På større idrettsanlegg og konsertarenaer er det vanlig med VIP-tribuner. I noen tilfeller, f.eks. på konserter, selges VIP-billetter tilgjengelig for alle.

**VVIP** (er forkortelse for **Very Very Important Person**) kan indikere en status som er høyere enn VIP.

**MIP** (er forkortelse for **Most Important Person**) kan indikere en status som er høyere enn VVIP.